
Materiale despre Icoana Maicii Domnului Trandafirul cel neveştejit de pe Tabor: 


https://independent.academia.edu/emystea/Ic-MD- % E2 % 80% 9CTrandafirul-cel- 
neve 9% C59%9Ftejit-de-pe-Tabor 

Icoana Maicii Domnului “trandafirul cel neveştejit” de pe Tabor este o copie a 
celebrei icoane a Maicii Domnului de la Mânăstirea marea Meteora din Grecia, al 


cărei hram este chiar Schimbarea la faţă a Mântuitorului. Această icoană a Maicii 
Domnului mai deosebită despre care ne spune că ar fi fost găsită într-o sticlă pe 
malul mării. Pare a fi făcută pe o foaie de ziar și are în centru pe Maica Domnului 
iar pe margini un chenar cu scene biblice şi figuri de sfinţi. Mulțimea de bijuterii 
din aur şi argint precum şi pozele lăsate sunt dovada multor vindecări miraculoase 
care s-au petrecut acolo. 

Acatist la icoana Maicii Domnului a Acatistului de pe Tabor: 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 


Amuţeşte toată mintea neputând a afla în vistieria inimu gând spre împodobirea 
luminatei icoane, căci purtând în braţe pe Soarele dreptăţii, trimiţi razele mângâ- 
ietoare ale darurilor Sale tuturor celor ce cântă cu credinţă şi cu dragoste: Aliluia / 


Icosul 1 

În braţele tale ai purtat pe Cel Neîncăput în ceruri și mai desfătată decât cerurile te- 
al arătat, dăruind lumii pe Floarea vieţii - Hristos, cel ce voieşte ca să-ți împletim 
noi cunună prea frumoasă din flori de cântări ca acestea: 

Bucură-te, icoană a tainelor Vieţii; 

Bucură-te, cer luminat de Soarele cel veşnic; 

Bucură-te, poartă a Împărăției cereşti; 

Bucură-te, făclia gânditoare a rugăciunii; 

Bucură-te, marea cea senină a înțelepciunii; 

Bucură-te, zbor spre înălțimile Luminii; 

Bucură-te, cămară a Împăratului neîncăput de ceruri; 

Bucură-te, mărgăritar dorit al minţilor luminate; 

Bucură-te, pajiște încununată de florile virtuţilor; 

Bucură-te, oglindă în care am văzut strălucirea Cuvântului; 

Bucură-te, cântec veşnic al desăvârşirii; 

Bucură-te, dorire neîncetată după izvorul mântuirii; 


Bucură-te, Maică a Cuvântului, pururea Fecioară, icoană a acatistului veșnic! 


Condacul 2 

Acatistul Buneivestiri născut din evlavia cea mare către tine Preacurată, ne este 
nouă ca o grădină plină de florile înțelegerilor duhovnicești, iar icoana ta ni s-a 
dăruit nouă spre întregirea bucuriei, ca într-un gând să strigăm: Aliluia ! 


Icosul 2 

La mănăstirea Iviron icoana ta cea de minuni izvorâtoare străluceşte cu putere, 
luminând pe monahii care bine se nevoiesc şi pe toți păzindu-i în staulul pocăinţei, 
ca să aducă ţie, Celei ce ai născut pe Mielușelul și Păstorul credincioșilor laude ca 
acestea: 

Bucură-te, mângâierea monahilor râvnitori; 

Bucură-te, că pe toți îi întărești întru înţelepciune; 

Bucură-te, că ne încingi cu putere împotriva vrăjmaşilor nevăzuţi; 

Bucură-te, că asculţi rugăciunile celor smeriţi; 

Bucură-te, că nu ne depărtezi de la potirul milei tale; 

Bucură-te, oglindă a adâncului Înţelepciunii; 

Bucură-te, acoperământ al lumii ocrotitor de furtuna păcatului; 

Bucură-te, cântarea cea neîncetată a Puterilor îngerești; 


Bucură-te, cărarea cea sfințită a credincioşilor; 

Bucură-te, limanul nestrămutat al iubitorilor de mântuire; 

Bucură-te, comoara darurilor dumnezeiești; 

Bucură-te, pod al bucuriilor celor cerești; 

Bucură-te, Maică a Cuvântului, pururea Fecioară, icoană a acatistului veșnic! 


Condacul 3 

Cine poate număra mulțimea minunilor tale și cine poate să oprească izvorul rugă- 
ciunilor tale pentru lumea cea zguduită de multe necazuri ? Numai cu gând smerit 
alergăm către tine în cântări de: Aliluia ! 


Icosul 3 

Un creștin evlavios a cumpărat o copie a icoanei de la mănăstirea Iviron, dorind să 
o trimită în Israel, ca toți cei ce au dragoste către tine să îți împletească cununi de 
cântări ca acestea: 

Bucură-te, a mănăstirii Iviron podoabă nepreţuită; 

Bucură-te, luminarea creştinului evlavios; 

Bucură-te, candelă a rugăciunii smerite; 

Bucură-te, slava iubitorilor de feciorie; 

Bucură-te, oglinda veseliei celei duhovnicești; 

Bucură-te, comoară ascunsă în pământul făgăduinței; 

Bucură-te, odihna celor împovăraţi cu păcate; 

Bucură-te, carte nescrisă a tainelor Luminii; 

Bucură-te, evlavia celor pătrunşi de duh smerit; 

Bucură-te, cântec al dumnezeieştii bucurii; 

Bucură-te, a îngerilor veselie nerăpită; 

Bucură-te, scară către limanul Împărăției; 

Bucură-te, Maică a Cuvântului, pururea Fecioară, icoană a acatistului veşnic! 


Condacul 4 

Toată dorirea noastră spre tine se întinde, căci tu ești izvor al minunilor şi mângâ- 
ietoare grabnică celor osteniți de greutatea ispitelor, ca toţi să ajungă la odihna cea 
făgăduită fiilor Împărăției, unde toată suflarea cântă cu bucurie: Aliluia ! 


Icosul 4 

Boala trupească a împiedicat pe credinciosul evlavios a ajunge în Israel cu icoana 
ta cea făcătoare de minuni, dar Duhul Sfânt l-a luminat spre a ajunge în Ţara Sfân- 
tă comoara cea duhovnicească spre bucuria credincioşilor care cântă: 

Bucură-te, pod ce ne trece la Viaţă; 

Bucură-te, răsplătitoarea evlaviei; 


Bucură-te, că toate le rânduieşti spre slava Domnului; 
Bucură-te, că în Țara Sfântă ai voit a poposi; 
Bucură-te, că ai îmbrățişat și pământul făgăduinței; 
Bucură-te, că te-ai întors în pământul cel sfințit; 
Bucură-te, că ai voit a revărsa minunile tale tuturor; 
Bucură-te, că eşti bucurie nesfârșită robilor tăi; 
Bucură-te, că răsplăteşti dragostea celor ce te cinstesc; 
Bucură-te, că ne porți deasupra valurilor vieții; 
Bucură-te, corabie ce ne porți la limanul Vieţu; 
Bucură-te, cântarea iubitorilor de rugăciune; 
Bucură-te, Maică a Cuvântului, pururea Fecioară, icoană a acatistului veşnic! 


Condacul 5 
Mireasă a Duhului, pe tine toţi te cunoaştem a fi Maică a Cuvântului şi lauda feci- 
oriei celei plăcute Tatălui, pentru care heruvimii îți aduc neîncetat cântări: Aliluia / 


Icosul 5 

Copia icoanei tale a fost pusă de credincios într-o sticlă împreună cu lumânări, 
tămâie şi o scrisoare şi pe apă a călătorit până la Israel, pământul făgăduinței, spre 
a fi găsită de credincioșii care te întâmpinau cu cântări de laudă ca acestea: 
Bucură-te, că apele ţi-au slujit ca un pod; 

Bucură-te, că spre Ţara Sfântă ai călătorit; 

Bucură-te, că la limanul biruinţei ne porți; 

Bucură-te, podoaba minţilor celor înalte; 

Bucură-te, că norul ispitelor l-ai spulberat; 

Bucură-te, că ne scoţi din adâncul neştiinţei,; 

Bucură-te, că ne tragi din marea păcatelor; 

Bucură-te, că eşti adăpostire celor necăjiţi; 

Bucură-te, pavăză împotriva ispitelor; 

Bucură-te, cort nestricat al măririi; 

Bucură-te, carte sfințită a Adevărului; 

Bucură-te, acoperământul celor lipsiţi; 

Bucură-te, Maică a Cuvântului, pururea Fecioară, icoană a acatistului veşnic! 


Condacul 6 
După trei luni şi jumătate de călătorie pe apă, sticla cea purtătoare a icoanei minu- 


nate a ajuns în Nazareth, fiind păzită de îngerii ce cântau cu bucurie: Aliluia / 


Icosul 6 


Un arab din Nazareth care a găsit sticla întru care se afla icoana a dus-o la mitro- 
polie, iar mai marii de acolo, sub luminarea Duhului Sfânt, au trimis-o pe muntele 
Tabor, ca razele minunilor ce izvorăsc din icoană să strălucească în toată lumea, 
care trimite ție raze de cântări ca acestea : 

Bucură-te, a Taborului înfrumusețare; 

Bucură-te, luminarea tuturor spre mântuire; 

Bucură-te, munte al păcii sfințitoare; 

Bucură-te, adiere a înţelepciunii tainice; 

Bucură-te, lumina celor smeriți cu duhul; 

Bucură-te, cort al Luminii nevăzute; 

Bucură-te, călăuzitoarea monahilor pe căile Vieţii; 

Bucură-te, înțelepțirea celor neştiutori; 

Bucură-te, pocăinţa celor greșiţi; 

Bucură-te, oglinda sfințită a monahilor; 

Bucură-te, într-ariparea gândului smerit; 

Bucură-te, poartă a desăvârşirii Sfinţilor; 

Bucură-te, Maică a Cuvântului, pururea Fecioară, icoană a acatistului veşnic! 


Condacul 7 

Din pământul pântecelui tău fecioresc a răsănit Crinul mântuirii, care a umplut de 
mireasma cuvintelor dumnezeiești toată lumea cea împovărată de întunericul 
neștiinței, ca să cânte cu dragoste și recunoştinţă: Aliluia / 


Icosul 7 

Prima minune s-a săvârșit cu o fetiță oarbă din naştere care era de 14 ani şi s-a uns 
cu credinţă cu untdelemn de la icoana ta, învrednicindu-se de a vedea lumina 
soarelui şi a cânta ție cu mulţumire luminată de Soarele dreptăţii unele ca acestea: 
Bucură-te, vederea limpede a celor orbi; 

Bucură-te, ridicarea durerilor noastre; 

Bucură-te, mângâierea celor răniți de sabia durerilor; 

Bucură-te, căutarea celor bolnavi sufletește; 

Bucură-te, auzirea cea grabnică a celor bolnavi; 

Bucură-te, gândul cel senin al Cuvioşilor; 

Bucură-te, munte al răbdării smerite; 

Bucură-te, acoperământul Luminii; 

Bucură-te, cununa preoților mărturisitori; 

Bucură-te, izvor binecuvântat de rugăciune; 

Bucură-te, învăţătoarea cea iscusită a smereniei; 

Bucură-te, a fetei bolnave dorită alinare; 

Bucură-te, surpătoarea gândurilor trufaşe; 


Bucură-te, Maică a Cuvântului, pururea Fecioară, icoană a acatistului veşnic! 


Condacul 8 
Semnele de mulţumire şi recunoştinţă aduse celor ce s-au învrednicit de darurile 


tale sunt întărire celor ce nădăjduiesc să primească mila ta, cântând Domnului: 
Aliluia ! 


Icosul 8 

Mulţi bolnavi au aflat tămăduire prin rugăciunile tale şi cei deznădăjduiţi au fost 
ridicaţi de mâna ta cea tare din iadul căderii, iar noi cu nădejde alergăm către tine, 
aducându-ți salba cântărilor acestora: 

Bucură-te, bucuria celor încercați de boală; 

Bucură-te, cununa biruitorilor asupra păcatului; 

Bucură-te, ridicarea celor căzuţi în deznădăjduire; 

Bucură-te, liniştea celor tulburaţi pe marea vieţii; 

Bucură-te, pacea celor covârșiți de necazuri; 

Bucură-te, veselia iubitorilor de nevoinţe; 

Bucură-te, glasul celor smeriți; 

Bucură-te, cărarea pocăinţei celor greşiți; 

Bucură-te, călăuzitoarea tainică a celor orbi; 


Bucură-te, întărirea celor biruiți de boli cumplite; 

Bucură-te, păzitoarea cea grabnică a orfanilor; 

Bucură-te, pecetea minților celor desăvârşite; 

Bucură-te, Maică a Cuvântului, pururea Fecioară, icoană a acatistului veşnic! 


Condacul 9 
Ca o comoară tainică străluceşti în mănăstirea de pe muntele Taborului, chemând 
pe toţi pe scara desăvârşirii, ca să zidească trepte din pietrele cântărilor de: Aliluia! 


Icosul 9 

Tabor al înțelepciunii pe tine te cunoaștem Preacurată, ceea ce te-ai făcut tuturor 
toate, ca pe mulţi să-i smulgi din mâna celui viclean şi să-i aşezi pe ei pe pajiştea 
vieții, ca să îți aducă cântări ca acestea: 

Bucură-te, înțelepțirea tainică a celor neputincioşi; 

Bucură-te, untdelemnul rugăciunii celor milostivi; 

Bucură-te, că salba laudelor tuturor o primeşti cu bunăvoință; 

Bucură-te, că strici toate cursele celui viclean; 

Bucură-te, poarta mântuirii celor iubitori de adevăr; 

Bucură-te, Tabor înţelegător al virtuţilor; 

Bucură-te, desăvârşirea celor smeriți; 


Bucură-te, palat strălucit al marelui Împărat; 

Bucură-te, mângâierea celor asupriți; 

Bucură-te, apărătoarea celor nedreptățiți; 

Bucură-te, pom roditor de daruri cerești; 

Bucură-te, a îngerilor mirare neîncetată; 

Bucură-te, Maică a Cuvântului, pururea Fecioară, icoană a acatistului veșnic! 


Condacul 10 

Altar al smereniei pe tine te cunoaștem, căci te-ai plecat voii dumnezeieşti şi ai 
născut pe Cel ce a strălucit din Tatăl, ca să lumineze veacurile şi pe cei ce cântă cu 
credință neîncetat: Aliluia 7 


Icosul 10 

Cu vălul rugăciunilor tale acoperi toată lumea cea frământată de multe patimi şi 
zdrobești sub picioarele noastre pe cei ce aruncă săgețile ispitelor, ca să ne aflăm 
biruitori prin puterea Crucii şi să îţi aducem ţie cu bucurie laude ca acestea: 
Bucură-te, soare înțelegător al cuvioşilor; 

Bucură-te, al tuturor creştinilor zid nebiruit; 

Bucură-te, nădejdea celor ce aleargă către tine; 

Bucură-te, pecetea inimilor întru care Duhul s-a sălășluit,; 

Bucură-te, corabie a mântuirii noastre; 

Bucură-te, surparea eresurilor de suflet ucigătoare; 

Bucură-te, pacea sufletelor tulburate; 

Bucură-te, că ne dai aripile smereniei,; 

Bucură-te, acoperământ al dragostei smerite; 

Bucură-te, scaun prea înalt al Stăpânului; 

Bucură-te, cunună a fecioarelor celor înțelepte; 

Bucură-te, răsplata celor iubitori de nevoință; 

Bucură-te, Maică a Cuvântului, pururea Fecioară, icoană a acatistului veşnic! 


Condacul 11 
Marea vieții cea tulburată cumplit ne afundă în adâncul necazurilor, dar strigăm 
către tine cu glasul sufletului smerit, ca să ne scoţi la limanul cântărilor de: Aliluia! 


Icosul 11 

Mulțimea păcatelor noastre cumplit ne-a depărtat de Cel Preaînalt şi nu mai suntem 
vrednici să ridicăm ochii sufletului către Stăpânitorul a toate, ci numai către tine 
alergăm ca să ne mijloceşti iertare şi împăcare cu Cel care voiește a fi lăudată aşa: 
Bucură-te, condei ce ne scrie iertarea; 

Bucură-te, mijlocitoare grabnică celor greşiți; 


Bucură-te, munte sfințit al dorinilor cereşti; 

Bucură-te, comoară nedeșertată celor smeriți; 

Bucură-te, carte a tainelor mai presus de minte; 

Bucură-te, că nu ne laşi pe noi cufundaţi în răutate; 
Bucură-te, armă puternică împotriva deznădăjduirii,; 
Bucură-te, cântec veşnic al cereştii armonii; 

Bucură-te, cărare a Împărăției cereşti; 

Bucură-te, izvor nesecat al rugăciunii; 

Bucură-te, înțelepțirea tainică a cuvântătorilor de Dumnezeu; 
Bucură-te, risipirea tulburării vrăjmașilor nevăzuţi; 
Bucură-te, Maică a Cuvântului, pururea Fecioară, icoană a acatistului veşnic! 


Condacul 12 

Îngerii cu netăcute glasuri înalță ţie tămâia cântărilor cereşti, iar glasurile inimilor 
noastre smerite se aud înăbușite de întristare, dar, tu, Preabinecuvântată, ca una ce 
ai născut pe Bucuria lumii, dă-ne nouă bucuria pocăinței, ca să şi putem cânta: 
Aliluia 7 


Icosul 12 
În muntele Taborului te odihneşti, ca una ce eşti munte înţelegător al slavei, care 


îndreptezi pașii noștri pe muntele pocăinţei, ca să îţi culegem ţie flori de cântări 
mulțumitoare ca acestea: 

Bucură-te, Tabor veşnic al Luminii; 

Bucură-te, că ne scoţi din prăpastia necazurilor; 

Bucură-te, lumina celor din întunericul neștiinţei; 

Bucură-te, mireasă prea sfințită a Duhului; 

Bucură-te, Maica cea prea curată a Cuvântului; 

Bucură-te, oglinda slavei nesfârşită a Tatălui; 

Bucură-te, încununarea celor răbdători; 

Bucură-te, crin neveştejit al înţelepciunii; 

Bucură-te, casă cerească a Luminii; 

Bucură-te, închinarea Cetelor îngerești; 

Bucură-te, glasul bucuriei celor mântuiţi; 

Bucură-te, nădejdea celor de patimi biruiți; 

Bucură-te, Maică a Cuvântului, pururea Fecioară, icoană a acatistului veșnic! 


Condacul 13 (de 3 ori) 

O, prea curată Stăpână, Născătoare de Dumnzeu, nu ne uita pe noi, cei covârșiți de 
valurile grijilor lumești, ci ne ridică la înălțimea pocăinţei, ca pe Taborul mântuirii 
ajungând, să aducem Domnului razele cântărilor de: Aliluia / 


Se spune iarăşi: 


Icosul 1 

În braţele tale ai purtat pe Cel Neîncăput în ceruri și mai desfătată decât cerurile te- 
al arătat, dăruind lumii pe Floarea vieţii - Hristos, cel ce voieşte ca să-ți împletim 
noi cunună prea frumoasă din flori de cântări ca acestea: 

Bucură-te, icoană a tainelor Vieţii; 

Bucură-te, cer luminat de Soarele cel veşnic; 

Bucură-te, poartă a Împărăției cereşti; 

Bucură-te, făclia gânditoare a rugăciunii; 

Bucură-te, marea cea senină a înțelepciunii; 

Bucură-te, zbor spre înălțimile Luminii; 

Bucură-te, cămară a Împăratului neîncăput de ceruri; 

Bucură-te, mărgăritar dorit al minţilor luminate; 

Bucură-te, pajiște încununată de florile virtuţilor; 

Bucură-te, oglindă în care am văzut strălucirea Cuvântului; 

Bucură-te, cântec veşnic al desăvârşirii; 

Bucură-te, dorire neîncetată după izvorul mântuirii; 

Bucură-te, Maică a Cuvântului, pururea Fecioară, icoană a acatistului veşnic! 


Condacul 1 

Amuţește toată mintea neputând a afla în vistieria inimii gând spre împodobirea 
luminatei icoane, căci purtând în braţe pe Soarele dreptăţii, trimiți razele mângâ- 
ietoare ale darurilor Sale tuturor celor ce cântă cu credinţă şi cu dragoste: Aliluia 7 

i Domnului de pe Muntele Tabor 


Muntele Tabor (sau “Djeber Tor” - muntele taurului, cum îi spun arabii) este - de 
fapt - o stâncă înaltă de 588 m, solitară, fără vreo altă legătură cu ceilalți munţi ai 
Galileii. Este locul unde, cu 40 de zile înaintea Patimilor, lisus s-a schimbat la faţă 
înaintea celor trei apostoli: Petru, loan şi Iacob. 


“După 6 zile, lisus i-a luat cu EI pe ucenici şi i-a dus la o parte, pe un munte înalt. 
EI s-a schimbat la faţă înaintea lor; faţa Lui a strălucit ca soarele şi hainele 1 s-au 
făcut albe ca lumina. Şi iată că li s-a arătat Moise şi Ilie stând de vorbă cu EL. (...) 
ŞI iată că deodată 1-a acoperit un nor luminos cu umbra lui. Şi din nor s-a auzit un 
glas ce zicea: “Acesta este fiul Meu prea iubit (...), de EI să ascultați!” (Apostolul 
Matei). 


In vârful muntelui se află două biserici, amândouă cu acelaşi hram: “Schimbarea la 
faţă”. 


Se spune că jos, la poale, ar fi existat o biserică în care au rămas ceilalți apostoli, 
pe când lisus a urcat cu trei ucenici pe munte, în vârf. 


De departe, printre pomi şi flori, cele două biserici strălucesc în lumina soarelui: 
una e ortodoxă, reconstruită în 1911 (dar nepomenită în ghidurile turistice), alta 
catolică - o adevărată bazilică - ridicată de arhitectul Vaticanului, Antonio Barlu- 
zzi, între 1919-1924 (menţionată în ghiduri ca fund singura biserică de pe mun- 
LE A 


La mânăstirea ortodoxă de pe Muntele Tabor - muntele Schimbării la faţă a Mân- 
tuitorului, locul în care lisus Hristos Şi-a revelat, pentru întâia dată în faţa uceni- 
cilor, caracterul Său dumnezeiesc - există o icoană a Maicii Domnului neobişnuită 
(pare a fi tipărită pe un ziar), dar mare făcătoare de minuni! Numele icoanei este 
„Maica Domnului, trandafirul cel neveştejit”, aceasta fiind o copie a celebrei 
icoane a Maicii Domnului de la Mânăstirea Marea Meteora din Grecia, al cărei 
hram este chiar Schimbarea la faţă a Mântuitorului! 


In mânăstirea de pe Tabor, ctitorită în sec al 19-lea de către arhimandritul român 
Irinarh Rosetti şi cedată ulterior grecilor, din lipsa monahilor români care să 
continue lucrarea, viețuiesc astăzi câteva maici românce. 


Una dintre ele ne povesteşte istoria acestei icoane speciale a Maicii Domnului: Un 
credincios din Insula Creta a dorit să ajungă în Țara Sfântă, dar nu a avut posi- 
bilitatea. Atunci, a pus această icoană a Maicii Domnului într-o sticlă, a mers la 
malul Mării Mediterane, a aruncat sticla în mare şi s-a rugat: „Măicuţa Domnului, 
dacă nu pot eu să ajung în Țara Sfântă, măcar această icoană să ajungă - dar să fie 
nu după voia mea, ci după voia ta!” 


Ştiţi cum este marea, învolburată, dar Maica Domnului i-a făcut drum! Trei luni a 
făcut sticla cu icoana între Insula Creta şi Israel (distanţa este de o mie de kilo- 
metri). 


Vedeţi că lângă icoană este, înrămată, scrisoarea de răspuns a mitropolitului de 
Ierusalim către acel om (care îşi trimisese adresa, o dată cu icoana) şi e datată în 
anul 1958, la zece ani după declararea independenţei Statului Israel. 


Maica continuă: La puţină vreme, icoana a început să fie făcătoare de minuni, mai 
ales legate de naşterea de prunci. Nenumărate familii au revenit şi au spus că prin 
rugăciune la această icoană, Maica Domnului i-a ajutat - printre aceştia, de curând, 
chiar o familie din România, care de 13 ani îşi dorea copii! 


Prima minune a fost înfăptuită asupra unei fete de 14 ani, oarbă din naştere, al cărei 
tată, închinător la Locurile Sfinte, a luat ulei din Sfânta candelă şi i-a adus fetei 
acasă. A treia zi după ungere, fata şi-a căpătat vederea. 


Despre celelalte nenumărate minuni, stau mărturie semnele de recunoştinţă lăsate 
aici de cei ce s-au însănătoşit. 


Numele originar al icoanei este Tama, făgăduință. De aceea e bine să-i promiţi 
Maicii Domnului, după ce-ţi pui dorinţa, că-i dăruieşti ceva, oricât de mic, la în- 
toarcerea acasă. 


Icoana aceasta este întotdeauna înconjurată de mulțime de fotografii - poate ca nici 
o alta din Țara Sfântă! - şi de plăcuţe metalice, care exprimă cererile pelerinilor 
către Maica Domnului! 


Sursa: 
http://www.marianagurza.ro/bloa/2013/05/27/icoana-maicii-domnului-de- 


Începutul zugrăvirii acestei icoane a fost acoperită de negura vremii, căci din ve- 
chime rugătorii au simțit nevoia să-şi împletească evlavia lor pentru Maica 
Domnului cu rostirea Acatistului Buneivestiri, cel mai vechi acatist al creştinătăţii. 
lar roada netăgăduită a acestei împletiri de taină a fost şi zugrăvirea de icoane care 
să înfățişeze conţinutul acatistului. 


Acatistul Buneivestiri este legat de minunea eliberării Constantinopolului de atacul 
perșilor şi avarilor de la 7 august 626. 


În timp ce împăratul Heraclie era atunci cu armata sa departe în Orient, patriarhul 
Serghie făcu procesiuni pe zidurile capitalei cu relicvele Crucii, cu icoana „nefă- 
cută de mână” a Mântuitorului Hristos şi veșmântul Maicii Domnului, încurajând 
poporul a lupta şi săvârşind rugăciuni stăruitoare către Preacurata Maică a Domnu- 
lui. 


In semn de mulţumire, întreg poporul capitalei îşi petrecu noaptea victoriei fără a 
se aşeza (akâthistos), cântând un imn în biserica Fecioarei de la Vlaherne. 


Icoana Maicii Domnului a Acatistului de pe Tabor 

Despre aceasta se spune că un creştin a cumpărat de la Mănăstirea Iviron din 
Sfântul Munte Athos o copie a icoanei Maicii Domnului vrând să o ducă în Israel. 
Îmbolnăvindu-se, el puse copia într-o sticlă, alături de lumânări, tămâie şi o scri- 
soare şi i-a dat drumul pe mare. După 3 luni şi jumătate de călătorie, sticla a fost 
găsită de un arab din Nazareth care a dus-o la Mitropolie. De acolo, icoana fu 
trimisă pe Muntele Tabor, unde începu a face minuni. 


Prima minune a fost înfăptuită unei fetiţe de 14 ani, oarbă din naştere, al cărei tată, 
închinător la Locurile Sfinte, a luat ulei din candela icoanei și i-a adus fetei acasă. 
A treia zi după ungere, fata şi-a recăpătat vederea. 


Mulțimea minunilor săvârşite de această icoană este adeverită de mulțimea 
semnelor de recunoștință lăsate la aceasta de credincioşii care au primit ajutor sau 
tămăduire. 

Icoană a Acatistului din veacul al X VIII-lea, detaliu 


Sursa: 
https://sfintisiicoane.wordpress.com/2013/01/11/icoana-maicii-domnului-a-acatistului- 12- 


ianuarie/ 


Să aibă nădejdea lui în Mine! 


Bătrânul losif Isihastul a spus într-o zi fiilor săi duhovniceşti: 


- Într-o zi eram apăsat de greutatea unei mari mâhniri. M-am închis în chiliuţa mea, 
m-am aşezat pe scaun şi adunându-mi mintea, m-am dăruit rugăciunii ca să mă 
eliberez. Nu ştiu cât a ţinut această rugăciune făcută cu multă smerenie, dar la un 
moment dat am simţit înlăuntrul meu mângâiere şi m-am umplut de lumină, aşa 
cum se întâmplă întotdeauna în astfel de situaţii, iar inima mea a fost inundată de 
dragoste dumnezeiască şi am ieşit din sine. Mă aflam înăuntrul unei lumini intense, 
iar înaintea mea se întindea o câmpie nesfârşită ca marea, fără să se vadă nicăieri 
orizontul. Mi se părea că mergeam spre răsărit, însă nu călcam pe pământ, nici nu 
simţeam vreo greutate sau îngrădire. Eram îmbrăcat în hainele mele sărăcăcioase. 
Mergeam cu iuţime şi mă întrebam cum de se poate face aceasta fără efort, ce este 
ceea ce mi se întâmplă şi încotro mă îndreptam. Apoi am început să mă gândesc 
cum aveam să mă întorc înapoi, de vreme ce nu ştiam unde merg şi ce este acolo. 


La un moment dat, m-am oprit şi am privit în jur cu nedumerire, însă fără să mă 
tem. Înaintea mea, la o oarecare distanţă, am auzit nişte voci şi m-am îndreptat 
acolo în grabă ca să-i întâlnesc pe cei care vorbeau şi să-mi spună ce se petrecea cu 
mine. Am ajuns lângă o adâncitură în pământ, unde era amenajat un loc pentru 
coborâre. 


De acolo am văzut ieşind un general, care se purta cu mine cu multă famiharitate şi 
care mi se părea foarte cunoscut. 
- Bine ai venit, părinte Iosif! mi-a spus acela. Vino să te închini! Te aşteptam. 


Eu mă sfiam şi mă ruşinam, pentru că eram îmbrăcat cu hainele mele vechi, rupte 
şi nespălate. Acela însă s-a apropiat de mine, m-a luat de mână şi am coborât pe 
nişte scări frumoase, care coborau în spirală. Dedesubtul nostru se auzea o melodie 
frumoasă. 


Când am ajuns jos - nu mi s-a părut că am coborât prea mult - am văzut o sală 
uriaşă, care părea mai degrabă pridvorul unei biserici, pentru că existau acolo 
străni foarte frumoase, pline de tineri luminoşi, care erau de aceeaşi vârstă şi fru- 
museţe şi care cântau acea cântare pe care o auzisem mai înainte. Văzând toate 
acestea, m-am oprit şi nu mai puteam face nimic, ci numai admiram măreţiile de 
acolo şi ascultam acea frumoasă melodie a psalmodiei. 

Povăţuitorul meu m-a lăsat acolo şi a intrat înăuntru înspre răsărit, unde se vedea 
biserica propriu-zisă. Acei tineri mă îndemnau să intru în una din străni şi se purtau 
cu mine cu atâta familiaritate, încât părea că mă cunosc de multă vreme şi că sunt 
prietenii mei cei mai apropiaţi. Dinăuntru, din biserica propriu-zisă, se auzea o altă 
cântare, care era închinată Stăpânei noastre, Născătoarea de Dumnezeu. Eu voiam 
să mă lase să stau acolo undeva pe pardoseală şi să privesc această măreție, însă în 
acea clipă s-a deschis uşa şi a intrat generalul care mă adusese până acolo. 


Acela m-a strigat cu bucurie: 
- Vino, părinte Iosif! Vino înăuntru! Mergem să te închini. 


Dar cu tremuram şi nu mă mişcăm din loc. Acela însă m-a luat de mână şi trecând 
printre acei tineri luminoşi, am ajuns la uşă. Când a deschis-o şi m-a tras înăuntru, 
am rămas nemişcat văzând în faţa mea acea nespusă măreție, care nu ştiu dacă era 
biserică sau Cerul cu tronul lui Dumnezeu. Toată privirea, toată ființa mea s-a 
umplut de acea slavă şi lumină cu adevărat necreată şi negrăită. 


Atunci am văzut înaintea mea minunata catapeteasmă a acestei măreţe biserici, din 
care ieşea toată slava şi măreţia, aşa cum izvorăşte lumina din soare. Apoi am zărit 


două icoane mari, de-a dreapta şi de-a stânga Uşilor împărăteşti, una a Domnului 
nostru lisus Hristos şi alta a prea curatei Maicii Sale şezând pe tron, care ţinea pe 
genunchii ei pe Domnul cel mai înainte de veci ca Prunc. De îndată ce am putut să 
privesc mal bine, căci fusesem robit cu totul de cele văzute, am văzut că nu erau 
icoane, ci însuşi Domnul şi Preasfânta Născătoare de Dumnezeu vii. lar Preasfântul 
Prunc a strălucit atât de mult, încât dintr-o dată s-a făcut tăcere. Apoi au început să 
cânte prea slăviţii ofiţeri. 


Atunci povăţuitorul meu mi-a făcut semn să mă apropii ca să mă închin şi m-a 
întors către Stăpâna noastră Născătoare de Dumnezeu şi Mângâietoarea tuturor 
creştinilor. 


Nu mi-am dat seama dacă m-am mişcat şi cât, dar în vreme ce eram întors spre 
Maica Domnului şi încercam să admir slava şi măreţia ei, povăţuitorul meu, care se 
vedea că avea multă familiaritate şi îndrăzneală, cu un ton rugător şi cu o voce 
foarte clară - pe care şi acum mi-o amintesc - a spus către Maica Domnului: 

- Stăpâna lumii, arată slava ta robului tău ca să nu se înece în mâhnire! 


Atunci - ce să spun eu netrebnicul şi mai nevrednic decât toți oamenii? — prea- 
sfântul ei chip a strălucit ca soarele şi am văzut-o clar, nu ca în icoană, ci vie şi 


întreagă - după puterea mea - pe Stăpâna şi Împărăteasa tuturor ţinând în braţele ei 
pe Mântuitorul lumii, pe Domnul nostru lisus Hristos, plin de har şi de măreție. 


De îndată ce am privit acea slavă dumnezeiască a Stăpânei noastre, nu am mai 
putut sta în picioare, ci am căzut la pământ şi am început să plâng şoptind: 
- Stăpâna mea, Stăpâna mea, nu mă părăsi! 


Atunci am auzit fericita, izvorâtoarea de miere şi mai presus de toată mângâierea 
vocea sa care a spus povăţuitorului meu: 

- Ia-l şi du-l acum la locul său să se nevoiască! Şi spune-i să aibă nădejdea lui în 
mine! 


Am simţit atunci că cineva mă atinge pe umăr şi încercând să mă scol, m-am trezit 
la locul meu, stând pe scaun aşa cum eram mai înainte şi rugându-mă, iar faţa mea 
era udată de lacrimi. 


De atunci atâta dragoste şi evlavie simţeam faţă de Stăpâna noastră, încât numai 
numele ei mă umplea de bucurie duhovnicească. Cuvintele: “Să aibă nădejdea lui 
în mine” au fost de atunci înainte singura mea mângâiere. 


Extras din Patericul Maicii Domnului— Arhim. Teofilact Marinakis, Editura 
Evanghelismos. 


Protosinghel Isaia: Schimbarea la Faţă a Mântuitorului - Minuni pe 
MunteleTabor 


Sâmbăta 6 august sărbătorim Schimbarea la față a Mântuitorului, primul moment 
în care lisus Şi-a arătat faţa Sa dumnezeiască. Atunci S-a suit pe un munte înalt - 
Taborul are doar 570 m altitudine, dar faţă de relieful "Ţării Sfinte este un munte 
înalt - şi, înaintea Sfinților apostoli Petru, loan şi lacov "S-a schimbat la față... şi a 
strălucit faţa Lui ca soarele, iar veşmintele Lui s-au făcut albe ca lumina. Şi iată, 
Moise şi Ilie s-au arătat lor, vorbind cu El” (Matei 17,2) deşi Moise trăiseră cu 
1600 de ani, iar Ilie cu 1000 de ani înainte de Hristos. 


Aceştia “arătându-se întru slavă, vorbeau despre sfârşitul Lui, pe care avea să-l 
împlinească în Ierusalim... lar Petru şi cei ce erau cu el erau îngreuiaţi de somn; 
şi deşteptându-se, au văzut Slava Lui şi pe cei doi bărbaţi stând cu EL. Şi când s- 
au despărţit ei de EI, Petru a zis către lisus: Învăţătorule, bine este ca noi să fim 
dici şi să facem trei colibe: una Ţie, una lui Moise şi una lui Ilie, neştiind ce 
spune. Și, pe când vorbea el acestea, s-a făcut un nor şi i-a umbrit; şi ei S-au 
spăimântat când au intrat în nor. Și glas s-a făcut din nor, zicând: Acesta este 
Fiul Meu cel ales, de acesta să ascultați! ” (Luca,9) 


Ce reprezintă Taborul 


Țara Sfântă, Galileea, Muntele Tabor. În mijlocul unui platou vast, populat cu sate 
şi culturi intensive (zona verde, agricolă a Israelului), Muntele Tabor se profilează 
uimitor, ca un con uriaş şi singular. Simbolul îndumnezeirii omului prin credinţă şi 
rugăciune, Taborul se ridică la cer ca o adevărată scară duhovnicească, făcând 
legătura între om şi Dumnezeu (Arhim. loanichie Balan). 


Norul de pe Muntele Tabor 


Toată lumea care merge în Israel în pelerinaj în mijlocul lunii august, înfruntând 
călduri cumplite (40-50 grade Celsius) o face pentru a vedea norul sfânt care apare 
dimineaţa, la finalul Sfintei Liturghii oficiată noaptea în Mănăstirea Ortodoxă de 
pe Muntele 'Tabor. 


De secole, în fiecare an la marele praznic al Schimbării la faţă - care se sărbătoreşte 
în Țara Sfântă în data de 19 august - apare norul prin care Dumnezeu Tatăl a vor- 
bit: Acesta este Fiul meu iubit, pe Acesta să-L ascultați. 


al 
a RUDA 

Aceasta este una dintre minunile anuale care au loc în Ţara Sfântă, amintind de 
marile evenimente ale creştinătăţii, dar mai ales amintindu-ne de prezența Dumne- 
zeului nostru celui viu: de Bobotează se întoarce apa Iordanului; de Paşti apare 
Lumina Învierii; la Schimbarea la faţă a Mântuitorului apare norul prin care a 
vorbit Dumnezeu Tatăl; procesiunea de adormirea Maicii Domnului este însoțită 
de fiecare dată de norii pe care au venit la înmormântare Sfinţii apostoli, din toate 
colțurile lumii unde propovăduiau Evanghelia; de Crăciun apare pe cer, la Bet- 
hleem, Steaua Magilor... 


Într-o ţară în care climatul este semiarid, cu veri foarte calde şi uscate şi ierni reci, 
ploioase (doar în decembrie- februarie plouă în Țara Sfântă) şi în care lipsa apei a 
făcut să se dezvolte diverse tehnologii pentru economisirea acesteia, apariţia unui 
nor în mijlocul celei mai calde luni a anului este într-adevăr o mare minune! lar 
aceasta se întâmplă anual, pe Muntele Tabor, în 19 august, în dimineaţa praznicului 
Împărătesc al Schimbării la faţă a Mântuitorului! 


Creştini din multe ţări ortodoxe aşteaptă cu emoție acest moment, în unii ani norul 
sfânt fiind abia sesizabil, ca o boare, alteori acesta fiind foarte consistent şi "îmbră- 
când” vârful muntelui... 


Maicile românce şi icoana făcătoare de minuni 


Cele trei maici care viețuiesc astăzi în mănăstirea ortodoxă de pe Muntele Tabor 
sunt românce şi primesc cu multă dragoste pelerinii români ajunşi în Țara Sfântă. 


Intrebaţi-le despre icoana Maicii Domnului aflată în biserică, o icoană neobişnuită 
- o copie ca pe foaie de ziar a celebrei icoane a Maicii Domnului “Trandafirul cel 


neveştejit” de la Mănăstirea marele Meteor din Grecia (mănăstire cu hramul 
Schimbarea la faţă). 

Icoana Maicii Domnului “Trandafirul cel neveştejit” de la Mănăstirea marele 
Meteor din Grecia 


Oricare dintre ele vă poate spune povestea icoanei, pentru că ele primesc mărturiile 
despre facerile de minuni ale acesteia: "Un credincios din Insula Creta a dorit să 
ajungă în Ţara Sfântă, dar nu a avut posibilitatea. Atunci a pus această icoană a 
Maicii Domnului într-o sticlă, a mers la malul Mării Mediterane, a aruncat sticla în 
mare şi s-a rugat: „Măicuţa Domnului, dacă nu pot eu să ajung în Țara Sfântă, 
măcar această icoană să ajungă - dar să fie nu după voia mea ci după voia ta! ” 
Marea Mediterană este învolburată, dar Maica Domnului i-a făcut drum! Trei luni 
a făcut sticla cu icoana între Insula Creta şi Israel (1000 km distanţă). Cineva a 
găsit sticla cu icoana la malul mării şi a dus-o la Tabor. Lângă icoană este înrămată 
scrisoarea de răspuns a mitropolitului de Ierusalim către acel om (care îşi trimisese 
adresa, odată cu icoana), scrisoare datată în anul 1958, la zece ani după declararea 
independenţei Statului Israel. La puţină vreme, icoana a început să fie făcătoare de 
minuni, mai ales legate de naşterea de prunci. Nenumărate familii au revenit şi au 
spus că prin rugăciune la această icoană, Maica Domnului i-a ajutat - printre 
aceştia, de curând, chiar o familie din România, care de 13 ani îşi dorea copii! ” 


Mănăstirea românească de pe Tabor 


Foarte puţină lume ştie că Mănăstirea Ortodoxă a Schimbări la faţă de pe Muntele 
Tabor este ctitorie românească, prima de acest fel în Țara Sfântă. 


Aceasta a fost ctitorită între anii 1859 - 1862 de către arhimandritul Irinarh Rosetii, 
fiu de vestiți dregători moldoveni, intrat în monahism la vârsta de 20 de ani. Stareţ 
al Mănăstirii Horaiţa Neamţ, după plecarea în Țara Sfântă devine cel mai renumit 
sihastru, egumen şi duhovnic ortodox de pe Tabor în sec XIX, fiind cinstit ca sfânt 
încă din timpul vieţii. 


Pe ruinele unei vechi biserici din sec XIII aflată în apropierea micului schit în care 
a vieţuit timp de 17 ani, cuviosul Irinarh hotărăşte în anul 1859 să ridice o biserică 
mare de piatră cu hramul Schimbarea la faţă, prima ctitorie românească în Ţara 
Sfântă. Dar în acelaşi an 1859, în 26 decembrie, arhimandritul lrinarh Rosetti trece 
la Domnul, construcţia bisericii fiind continuată de ucenicul său, arhimandritul 
Nectarie Banul. Mormântul ctitorului se află în biserică, în dreapta altarului. 


În anul 1862 biserica este sfinţită de patriarhul Chiril al Ierusalimului, iar în mă- 
năstirea astfel înfiinţată se slujeşte în limba română încă 30 de ani. 


În 1892, bătrân şi bolnav, în lpsa de ucenici români, stareţul Nectarie Banul de 
retrage la Mănăstirea Sfântul Sava din Pustiul Iudeii şi închină Mănăstirea Schim- 


bării la faţă, Patriarhiei Ierusalimului (grecească), care de atunci administrează ace- 
st locaş românesc. 


În prezent există două mănăstiri pe vârful Taborului, la o distanţă de un kilometru 
între ele: mănăstirea catolică, franciscană (ridicată în sec XIX-XX pe ruinele unei 
biserici bizantine din sec IV-VI) şi mănăstirea ortodoxă, ambele având hramul 
”Schimbarea la faţă a Mântuitorului”. 


Sotiria: taina Taborului 


Revista: Lumea Credinței nr. 3 (164), martie 2017 


„Când mai plecaţi în Israel? Aş dori să trimit maicilor de pe Tabor ceva, sau măcar 
să le transmit că s-a născut fiica noastră Sotiria şi suntem bine, sănătoşi cu toţii! 
Mulţumim!”. 


Mesajul sosit pe Facebook cu doar o zi înaintea plecării în Țara Sfântă m-a făcut 
curioasă, aşa ca am răspuns tot cu o întrebare: „Foarte frumoasă veste, să vă 
bucuraţi de Sotiria! S-a născut în urma rugăciunilor la Icoana Maicii Domnului de 
pe Tabor? Mâine plec”. 


„Da, multe rugăciuni ne-au fost ascultate pe Tabor şi mult ajutor am simţit din 
partea maicilor românce de acolo! Iar Sotiria s-a născut cu binecuvântarea pă- 
rintelui stareţ grec de la mânăstire! Vă rog, dacă ajungeţi la Tabor, transmiteţi 
maicilor toate mulţumirile noastre şi să le spuneţi despre Sotiria! Doamne ajută şi 
călătorie cu folos!”. 


M-am bucurat pentru o aşa veste frumoasă din partea familiei lui Răzvan L. din 
zona Bacăului, care fusese anii trecuţi în Ţara Sfântă prin agenţia noastră de turism 
- ultima oară în călătorie de nuntă, împreună cu tânăra şi frumoasa lui soţie. Mi-am 
notat în agenda telefonului numele neobişnuit al copilului (pe care altfel nu cred că 
l-aş fi ţinut minte) şi m-am întrebat nedumerită... ce nume este acesta?! 


Februarie în Israel 


Ca niciodată până acum, în timpul programului acesta din februarie 2017 ne-a 


plouat temeinic, mocăneşte, şi am făcut frig în Țara Sfântă - disconfort continuu... 
Cu grup de 50 de persoane şi cu program intensiv de vizitare, nici o şansă să mă 
pot baza pe memoria mea pentru astfel de mici rugăminţi preluate de acasă. Am 
uitat şi să cumpăr zatar (un amestec de condimente foarte energizant, care se poate 
mânca în post şi pe care îmi propusesem să 1-l aduc mamei), mi-am amintit de asta 
după ce m-am reîntors în România! 


Şi totuşi, în a treia zi de program, dimineaţa, în mânăstirea ortodoxă a Schimbării 
la Faţă de pe Muntele Tabor, după ce tot grupul s-a risipit în biserică pentru 
rugăciuni personale, lăsare de acatiste sau cumpărături la pangar, în faţa icoanei 
Maicii Domnului din stânga altarului... mi-am amintit brusc de rugămintea lui 
Răzvan. Dar cum se numeşte fetița?! Noroc că scrisesem în telefon! 


Minunile Maicii Domnului 


La pangar, aproape tot grupul făcea cumpărături, iar maica era numai una. Știind 
că o cam încurc, m-am dus în lateralul tejghelei şi i-am spus destul de încet ceea ce 
aveam de transmis. Maica s-a oprit brusc, s-a întors la mine şi m-a întrebat: 
„Bogdan sau Răzvan? Ei sunt doi frați! Mă bucur mult pentru copil, e binecu- 
vântarea Maicii Domnului!”. Apoi şi-a continuat treaba, cu grupul gălăgios în faţă. 


O dată cu plecarea grupului nostru, s-a golit mânăstirea. Pentru că rămăsesem să 
cobor cu ultimul microbuz, maica m-a găsit în curte, în faţa porții. Mă căuta. Apu- 
case să îi povestească pe scurt părintelui stareţ despre această nouă minune a 
Maicii Domnului prin icoana ei de pe Tabor, iar părintele a dorit să îi trimită 
micuţei Sotiria binecuvântarea sfinţiei sale, împreună cu un mic dar. 


Și răspunzându-mi la o întrebare nepusă, maica a adăugat: „Toţi copiii care se nasc 
cu binecuvântarea Taborului poartă numele de Sotiris sau Sotiria! Numele este 
asociat din vechime cu sărbătoarea Schimbării la Faţă a Mântuitorului şi înseamnă 
Salvator. Salvare, adică mântuire. Onomastica se sărbătoreşte chiar de marele 
paznic al Schimbării la Faţă. Mulţi copii cu acest nume sunt botezați în Grecia, 
Româma, Rusia, Serbia... ca urmare a răspunsului dat de Maica Domnului şi de 
Mântuitorul nostru rugăciunilor înălțate aici, pe Muntele Tabor!” 


M-am întors să mulţumesc personal părintelui stareţ, iar la plecare, una dintre 
maicile românce mi-a arătat o scrisoare scrisă de mână, primită din România de 
curând, în care o doamnă relata un caz asemănător: în ultimii zece ani a mers pe la 
medici, a încercat tot felul de tratamente pentru a putea avea copii, dar verdictul 
final a fost nemilos - din punct de vedere medical era imposibil! A venit în vizită în 
Țara Sfântă, a vizitat şi Taborul, aici s-a rugat din inimă la icoana Maicii Domnului 
mare făcătoare de minuni şi, pe 3l august, când s-a terminat pelerinajul său, a 
plecat acasă. În luna septembrie a rămas însărcinată, împotriva oricăror pro- 
nosticuri medicale! Copilul s-a născut sănătos, iar acum mama a trimis o scrisoare 
de mulţumire, care ajunsese la mânăstirea ortodoxă a Schimbării la Faţă de pe 
Muntele Tabor cu puţin timp înainte de a veni noi! 


Icoana Maicii Domnului de pe Tabor 


De câţiva ani ştiu istoria minunată a acestei icoane, povestită în anul 2012 tot de 
către una dintre cele trei maici românce care viețuiesc aici: 


„Un credincios din Insula Creta a dorit să ajungă în Țara Sfântă, dar nu a avut 
posibilitatea. Atunci a pus această icoană a Maicii Domnului într-o sticlă, a mers la 
malul Mării Mediterane, a aruncat sticla în mare şi s-a rugat: «Măicuţa Domnului, 
dacă nu pot eu să ajung în Ţara Sfântă, măcar această icoană să ajungă - dar să fie 
nu după voia mea, ci după voia ta!». Ştiţi cum este marea, învolburată, dar Maica 
Domnului i-a făcut drum! Trei luni a făcut sticla cu icoana între Insula Creta şi 
Israel (distanţa este de 1000 de kilometri). Vedeţi că lângă icoană este înrămată 
scrisoarea de răspuns a mitropolitului de Ierusalim către acel om (care îşi trimisese 
adresa odată cu icoana) şi este datată în anul 1958, la zece ani după declararea 


independenţei statului Israel. La puţină vreme, icoana a început să fie făcătoare de 
minuni, mai ales legate de naşterea de prunci. Nenumărate familii au revenit şi au 
spus că, prin rugăciune la această icoană, Maica Domnului i-a ajutat - printre 
aceştia, de curând, chiar o familie din România, care de 13 ani îşi dorea copii!” 


Numele icoanei este „Maica Domnului, trandafirul cel neveştejit”, aceasta fiind o 
copie a celebrei icoane a Maicii Domnului de la Mânăstirea marea Meteora din 
Grecia, al cărei hram este chiar Schimbarea la faţă a Mântuitorului. 

Icoana Maicii Domnului de la Mânăstirea marea Meteora din Grecia 


Icoana aceasta este întotdeauna înconjurată de mulţime de fotografii - poate ca nici 
o alta din Țara Sfântă - şi de plăcuţe metalice, care exprimă cererile pelerinilor 
către Maica Domnului. 


Revenind acasă... 


Ajunsă acasă, l-am căutat la telefon pe tatăl micuţei Sotiria - cel care, drept mul- 
țumire pentru ajutorul dumnezeiesc primit, a avut tăria de a-şi boteza fetiţa cu acest 
nume neobişnuit pentru noi (unic nume al copilului). L-am rugat să-mi spună cum 
a simţit că exact la Tabor rugăciunile sale şi ale soției sale au fost primite... 


Răspunsul său a fost: „Nu ştiu dacă se poate explica... este exact ca atunci când 
simţi că dragostea cuiva vine din suflet şi se simte numai cu sufletul. Au fost poate 
mai multe semne legate de Schimbarea la Faţă, de această Evanghelie, de-a lungul 
timpului... Este o emoție foarte, foarte puternică, legată de acest loc!”. 


Fie ca lumina taborică să o însoţească întreaga viaţă pe micuța Sotiria şi pe părinţii 
săi şi să aibă cu toţii parte de mântuire! 


A consemnat 
Maria Chirculescu 
Miriam Turism 


Pelerinaj în Ţara Sfântă - Partea II. Iordan, Muntele Tabor, lerihon 


(fragment) 


Dimineaţa plăcută ca de primăvară caldă ne poartă pe malul râului Iordan la locul 
amenajat pentru rememorarea Botezului Domnului. Am îmbrăcat fiecare cămaşa 
albă, lungă, purtând imaginea icoanei de la Bobotează şi am intrat în apa călduţă şi 
plină de peştişori a Iordanului. Preoţii cu crucea şi busuiocul în fruntea grupului, 
ne-au turnat pe creştete apă botezându-ne în numele Tatălui, al Fiului şi al 
Sfântului Duh. Cu toţii am mărturisit că la ieşirea din apă am simţit o mare bucurie, 
ne simţeam sufletul uşor şi vesel, i-am fi îmbrăţişat pe toți. 


Drumul ne poartă mai departe prin ţinuturi de poveste, pe lângă livezi de portocali, 
lămâi, curmali aflaţi în rod. Ne-a impresionat cum de-a lungul văii Iordanului, o 
vale nisipoasă şi pietroasă, se găsesc grădini de legume înfloritoare alimentate 
printr-un sistem de irigaţii bine pus la punct. Zone deşertice alternează cu zone 
verzi, palmierii sunt omniprezenți. 


Ne apropiem de Muntele Tabor, cunoscut şi ca Muntele Schimbări la faţă. Altitu- 
dinea lui este de circa 500 de metri, pentru cei obişnuiţi cu munţi înalți pare mai 
mult un deal poziţionat strategic în mijlocul unei văi întinse. La poalele dealului se 
află un sat de beduini care au renunţat la modul de viaţă tradiţional, în corturi şi 
trăiesc acum în case frumos îngrijite. Ei asigură transportul pelerinilor până pe 
vârful muntelui, pe o şosea şerpuită cu multe serpentine înguste. 


Ne bucură să auzim chiar de la intrarea în mănăstirea construită pe locul Schim- 
bării la Faţă, grai românesc. Bazele aşezământului monahal au fost puse de un 
călugăr român, dar acum mănăstirea este grecească, însă în ea slujesc permanent şi 
maici din România. 


Ce fior să sărutăm piatra pe care a avut loc minunea transfigurării Mântuitorului! 
ŞI ce dulce mângâiere să descoperim în biserică o icoană făcătoare de minuni a 


Maicii Domnului, cunoscută mult prin ajutorarea celor ce nu pot avea copii. 


Ne cutremurăm să aflăm că an de an la sărbătoarea Schimbării la Faţă se repetă 
aceeaşi minune, confirmată ca atare chiar de cercetători evrei. Un nor de culoarea 
limbilor de foc cuprinde treptat vârful muntelui şi biserica, iar sfere luminoase ca 
nişte bulgări de lumină plutesc printre cei prezenţi la Sfânta Liturghie. Miracolul 
durează toată noaptea. Emoţiile care ne-au însoțit în acest loc minunat nu ne 
părăsesc nici la întoarcerea la autocar, ochii ne sunt permanent umeziți de lacrimi. 
Ne rugăm. 


Călătoria noastră continuă spre Ierihon, cel mai vechi oraş din lume, unde vizităm 
aşezământul românesc. Arhitectura exterioară este în simbioză cu stilul izraelian, 
adică pereţi de piatră albă, alei din rocă. Odată intrat în curte, te simţi ca acasă, iar 
biserica te cucereşte prin bogăţia icoanelor înfățişând sfinți români. 


Următorul popas este la doar câteva străzi distanţă, la o biserică grecească ce 
adăposteşte în curte dudul lui Zaheu Vameşul. Protejat cu pereţi de sticlă găsim 
copacul bimilenar care a servit drept sprijin lui Zaheu în marea lui dorinţă de a-l 


vedea mai de apoape pe Mântuitorul, ştiind că „pe acolo avea să treacă”. Acela a 
fost începutul mântuirii casei lui Zaheu, iar noi care înconjuram dudul sau sico- 


morul cum se mai numeşte, ne întrebam oare care dintre noi păşim pe locul exact 
unde a călcat Domnul Hristos... 


Apusul soarelui ne prinde pe dealul de vest al Ierusalimului, de unde avem o 
vedere panoramică a oraşului. 


Ghidul ne indică fiecare colţ important şi descoperim pe rând Muntele Măslinilor, 
Grădina Ghetsimani, Zidul vechii cetăţi, Biserica Sfântului Mormânt. Simţim în 
acelaşi timp tristeţe şi bucurie, avem în gând Patimile Domnului şi sub priviri un 
oraş reconstruit, modern, dinamic. Dăm slavă lui Dumnezeu că am ajuns aici. 


Ne îndreptăm pentru a petrece următoarele nopţi de cazare la Betleem. Cum 
Betleemul se află în Palestina, din cauza războiului latent izraeliano-palestinian, ne 
impresionează că accesul în oraşul Naşterii Mântuitorului este înconjurat cu ziduri 
foartea înalte, iar accesul se face printr-o poartă metalică uriaşă, după ce trecem de 
bariera izraeliteană. Atmosfera din oraş este paşnică, oamenii sunt zâmbitori şi 
amabili, iar la hotel ne întămpină icoane ortodoxe. Ce bucurie! 


Integral:  https://bisericabunavestirecristian.wordpress.com/2013/11/05/pelerinaj-in-tara- 
sfanta/ 

Am urcat pe Muntele 'Tabor 


Continuăm călătoria îndreptându-ne spre Muntele Tabor, locul unde Mântuitorul s- 
a schimbat dumnezeieşte la faţă în prezenţa celor trei apostoli, Petru, Iacob şi loan. 


Sfântul Grigore Palama, pe care îl prăznuim în a doua duminică din Postul cel 
mare, a susținut prin adevăr biblic adevărul conform căruia lumina în care a apărut 
Mântuitorul pe Muntele Tabor a fost o lumină dumnezeiască care nu avea nici o 


legătură nici cu cea a lunii, nici cu a soarelui şi nici cu altă lumină creată sau 
percepută de om, numind-o „necreata lumină”. 


Prima biserică a fost construită aici pe Muntele Tabor de către împărăteasa Elena 
în secolul IV. 


Biserica ortodoxă cu hramul Schimbarea la față de pe Muntele Tabor a fost înălțată 
de doi români care au şi vieţuit aici un timp. Din păcate nu au mai venit alţii care 
să continue viaţa duhovnicească. În prezent aparţine greco-catolicilor şi are vie- 
ţuitoare maici românce. 


Înainte de a intra în frumosul așezământ ne oprim la pangar unde, o maică ne zâm- 
beşte bucuroasă când ne aude vorbind româneşte. Admirăm sfântul lăcaş care, aşa 
cum ne explică părintele ghid, are trei altare, lucru mai rar întâlnit în tradiția 
ortodoxă. Astfel altarul central este închinat Mântuitorului lisus Hristos, iar cele 
laterale prorocului Ilie şi dreptului Moise. În cele laterale se slujeşte o dată pe an în 
zilele de prăznuire a celor doi prooroci. 


Ghidul ne arată o icoană a Maicii Domnului mai deosebită despre care ne spune că 
ar fi fost găsită într-o sticlă pe malul mării. 


Pare a fi făcută pe o foaie de ziar şi are în centru pe Maica Domnului iar pe mar- 
gini un chenar cu scene biblice şi figuri de sfinți. Se numeşte Maica Domnului 
„Trandafirul neveştejit.” Mulțimea de bijuterii din aur şi argint precum şi pozele 
lăsate sunt dovada multor vindecări miraculoase care s-au petrecut acolo. 


leşind în curte să privim grădina, cactuşii și palmierii, am dat peste cele trei 
“colibe” construite pentru a ilustra cuvintele Sfântului Petru care i-a spus Mân- 
tuitorului “vom face trei colibe, una pentru Tine, una pentru Moise şi alta pentru 
Ile.” 


Cea mai mare minune petrecută aici a fost Schimbarea la față a Domnului lisus 
Hristos când „a strălucit Faţa lui ca soarele iar hainele Lui s-au făcut albe ca 
lumina” (Matei 17, 2) Lumina în care a fost învăluit lisus în Muntele Tabor este 
prefigurarea celei în care vor fi învăluiți oamenii care vor învia, „drepţii vor stră- 
luci ca soarele în împărăţia Tatălui meu.” (Matei 13, 43) 


În fiecare an, în data de 5 spre 6 august (calendarul pe stil vechi), la sărbătoarea 
Schimbării la faţă (18 spre 19 august pe stil nou), în timpul Sfintei Liturghii 
coboară deasupra Muntelui Tabor un nor care vine dinspre Nazaret şi se aşează 
deasupra bisericii exact atunci când se cântă Heruvincul. Acei care se află acolo, în 
acea noapte, sunt martorii acestei minuni care se repetă în fiecare an. 


Toată lumea se bucură de coborârea norului ce se desface în mii de mingi de nor pe 
care le poţi atinge. În aer e un miros nepământesc de brad şi de tămâie iar cei care 
au asistat la coborârea norului povestesc că au avut o stare de fericire absolută, 
greu de descris în cuvinte. 


În Muntele Tabor, Mântuitorul a vindecat copilul lunatec adus în faţa apostolilor de 
către tatăl său, care n-a putut fi vindecat de aceștia. Întrebat fiind de ce ei 
(apostolii) nu au reuşit, lisus le-a spus că „acest neam de diavol nu iese decât cu 
post şi cu rugăciune,” oferindu-ne şi nouă soluţia vindecării de patimi şi de slă- 
biciuni. 


Această poruncă a postului şi a rugăciunii, însuşi Mântuitorul a primit-o de la 
Duhul Sfânt care l-a trimis în pustie, pe Muntele Carantaniei să postească. Aici a 
fost ispitit de diavolul prin cele trei încercări: pofta trupului, pofta ochilor, trufia 
VIEţII. 


Din curtea bisericii se vede localitatea Nain, locul unde Mântuitorul a intrat în 
cetate şi a întâlnit cortegiul funerar care însoțea o mamă văduvă şi plină de durere 
ce ducea la groapă unicul fiu spre a-l îngropa. Arătându-şi dragostea şi mila dar şi 
puterea Sa dumnezeiască a înviat pe fiul văduvei din Nain. Ascultând despre cele 


făcute de lisus pentru a alina suferinţa unei mame m-am gândit cum noi, oamenii 
acestor timpuri, alergăm la mila şi ajutorul lui Dumnezeu când necazurile și 
neputinţele ne doboară şi cum primim de fiecare dată mângâiere. 


Despre viaţa acestei văduve şi despre schimbarea oamenilor care au fost martorii 
acestei întâmplări ne-a povestit părintele Roman. 


- Văduva, o femeie frumoasă, locuia în Endor. Era căsătorită şi avea un fiu. 
Primarul acelei localităţi voia să profite de ea şi l-a trimis pe soţul acesteia la 
muncă silnică unde a şi murit. Femeia a plecat în căutarea lui. L-a găsit legat de o 
stâncă şi uscat. În locul acela era o apă în care a căzut copilul şi fiind frig noaptea, 
s-a îmbolnăvit. De la această boală i s-a tras şi moartea. Întoarsă la Endor, 
neînduplecată în faţa insistențelor primarului, acesta a pus să-i dea foc la casa în 
care locuia. Văduva îşi câştiga cele necesare traiului ţesând la războiul care a ars 
odată cu casa. Luându-şi fiul bolnav, lipsită de cele necesare traiului, a plecat în 
Nain unde a întâlnit o familie de oameni vârstnici care i-a primit în casa lor. 
Datorită bolii, fiul femeii văduve a murit. În drum spre locul de îngropare l-au 
întâlnit pe lisus care l-a înviat pe tânărul mort. Localitatea Nain era aproape de 
Nazaret. Văduva din Nain s-a întâlnit de mai multe ori cu Maica Domnului isus, 
care cunoscându-i viaţa a ajutat-o. 


Dreptul Iosif, bărbatul Mariei i-a făcut femeii un alt război de ţesut. În semn de 
recunoştinţă pentru tot binele ce 1 s-a făcut aceasta a ţesut o cămaşă dintr-o singură 
bucată, pe care i-a dat-o Mântuitorului când a mers la Nazaret. Primind-o lisus a 
spus “ această cămaşă va fi pătată cu sângele meu” proorocind patimile pe care 
avea să le primească în curând. Ea se află în prezent la o biserică din Franţa- 
Marsilia. Fiul văduvei pe care Hristos I-a întors din moarte ca să fie sprijin mamei 
sale, când a murit şi a fost înviat era în vârstă de 18 ani. 

Asemenea oricărui tânăr avea o prietenă pe care voia să o ia de soţie. Impresionat 
de minunea învierii sale, dar şi de cuvintele Mântuitorului ce propovăduia credinţa 
cea adevărată, băiatul pleacă spre Capernaum şi îi urmează acestuia însoţindu-l 
împreună cu prietena sa pe Drumul Crucii la Patimile pe care le-a îndurat. Cei doi 
tineri s-au făcut propovăduitori ai cuvântului Domnului primind mucenicia şi 
devenind Sfinţii Tomas şi Daria. lată aşadar unul dintre nenumăratele exemple de 
oameni care s-au lepădat de toate cele lumeşti urmând învăţăturile lui Hristos. 


Sursa: http://dorinastoica.blogspot.com/2013/08/am-urcat-pe-muntele-tabor-din-cartea- 
de.html 


Muntele Tabor (poze) 


Urcăm pe Sfântul Munte Tabor. În mănăstirea „Schimbarea la faţă” vom vedea 
icoana făcătoare de minuni „Trandafirul cel neveştejit”. 

Sursa: 


https://amirav.wordpress.com/galerie/galileea- 
9% D'7%94% D7 9% 92% D7 9% 9C 9% D7% 99% D7%9C/muntele-tabor/ 


Alte poze din Israel 


http://ag925.ro/about/israel/2/ 


http://borstrasbourg.free.fr/poze_2012_05.htm 


http://amintiri-tarzii.blogspot.ro/2014/11/pelerin-in-tara-sfanta-doua-zi-4.html 

